
A magyarországi ukrán kisebbségi szervezetek működése

A dolgozatom megismerteti a mai kisebbségek, azon belül is az ukrán kisebbség szervezeteinek működését, azokat az anyagi feltételeket, melyekkel a Magyar Állam biztosítja e szervezetek fennállását. Továbbá elemzem azt, hogy a rendszerváltást követően a kisebbségek érdekeinek érvényesülését biztosító jogi garanciák elégségesek-e, biztosítják-e ezen érdekek megvalósulását. A dolgozatomban részletesen bemutatom a kisebbségi törvény előkészületét, megszületését és módosításait. Az általános leírást követően a kisebbségi önkormányzatok számának alakulásával foglalkozom 1994-től napjainkig. Feldolgozom a kisebbségi önkormányzatok finanszírozásának rendszerét, az állami költségvetés normatív és pályázati eszközeit, melyek segítségével az állam alapvetően hozzájárul az önkormányzati működéshez szükséges pénzügyi feltételek megteremtéséhez. Továbbá kifejtem, hogy az önkormányzatok e pénzügyi támogatások segítségével milyen aktivitásokat fejtenek ki.



